اليوم الثلاث 8 دجنبر 2020 علنات “دوزيم” على ما سمته “الاستراتيجية الجديدة” واللي فيها “نشرات اخبارية بحلة جديدة ترتكز على تحليل وتفكيك رموز الخبر”. مدير القناة سليم الشيخ ربط هاد الاستراتيجية بالتغيرات للي واقعة فعالم الاخبار ومدير الاخبار في القناة حميد ساعدني هدر على ان جميع الصحافيين والتقنيين والفرق الفنية متحمسون للغاية لرفع التحدي الجديد: تعزيز التزامنا اتجاه الجمهور لتقديم تحليل وقراءة اعمق للخبر” خليونا من الانشاء ونهدرو على الكونكري. واش هاد الاستراتيجية فيها ان دوزيم تكري صحافييها يديرو حوارات لقنوات منافسة؟ هادي يومين بالضبط دارت “لاماب” تيڤي” =ام 24′′ حوار مع محمد الدخيسي المدير المركزي للشرطة القضائية بالمديرية العامة للامن الوطني٬ وشكون دارو واخا ما بينش وجهو؟ صحافي من “دوزيم”. دابا هاد الناس ديال “دوزيم” كيكذبو علينا ولا شادين فينا. كيفاش صحافي فقناة يكري صوتو لقناة منافسة. حقاش لاماب راها كتنافس “دوزيم”. ثم كيفاش تكون استراتيجية جديدة وضيف بحال الدخيسي يمشي لقناة منافسة ويكون معاه صحافي ديال “دوزيم”. هاد التخربيقة ضربات بالزيرو هاد الاستراتيجية. 
واش الاستراتيجية الجديدة لـ”دوزيم” تكري صحافييها لـ”لاماب”. صحافي عندهم جابتو “لاماب” باش يدير حوار مع الدخيسي